open-index/open-wikipedia-markdown huggingface dataset:
Dominikaaninen tasavalta yleisurheilun maailmanmestaruuskilpailuissa

**[[Dominikaaninen tasavalta]]** on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1983 lähtien. Vuosien 1987 ja 1993 kisoista se oli poissa. Maa on saanut MM-kilpailuissa yhteensä seitsemän mitalia. Félix Sánchez voitti 400 metrin aitajuoksussa kultaa vuosina 2001 ja 2003 sekä saavutti hopeaa vuonna 2007. Berliinissä 2009 hän sijoittui kahdeksanneksi, Daegussa 2011 neljänneksi ja Moskovassa 2013 viidenneksi. Luguelín Santos sijoittui 400 metrin juoksussa pronssille Moskovassa 2013 ja sijoittui neljänneksi Pekingissä 2015. Eugenessa 2022 4&nbsp;×&nbsp;400 metrin sekaviestijoukkue (Lidio Andrés Feliz, Marileidy Paulino, Alexander Ogando, Fiordaliza Cofil) voitti kultaa ja Marileidy Paulino saavutti hopeaa 400 metrin juoksussa. Budapestissä 2023 Marileidy Paulino voitti 400 metrin juoksussa kultaa.

Pistesijoille ovat lisäksi yltäneet Juan Núñez, joka sijoittui 100 metrin juoksussa viidenneksi Helsingissä 1983, Juana Rosario, joka sijoittui korkeushypyssä kahdeksanneksi Pariisissa 2003, Osakassa 2007 seitsemänneksi sijoittunut miesten 4&nbsp;×&nbsp;400 metrin viestijoukkue, johon Sánchezin lisäksi kuuluivat Yoel Tapia, Carlos Santa ja Arismendy Peguero, Berliinissä 2009 kuudenneksi sijoittunut miesten 4&nbsp;×&nbsp;400 metrin viestijoukkue, johon Sánchezin lisäksi kuuluivat Arismendy Peguero, Yon Soriano ja Yoel Tapia sekä alkuerissä Sorianon tilalla Gustavo Cuesta, sekä Juander Santos, joka sijoittui Lontoossa 2017 kuudenneksi 400 metrin aitajuoksussa. Eugenessa 2022 Alexander Ogando sijoittui 200 metrin juoksussa viidenneksi ja Fiordaliza Cofil 400 metrin juoksussa kuudenneksi. Budapestissä 2023 Alexander Ogando sijoittui 200 metrin juoksussa seitsemänneksi.

## Dominikaanisen tasavallan MM-mitalit kisoittain

## Dominikaanisen tasavallan MM-mitalit lajeittain

### Miehet

### Naiset

### Sekalajit

## Dominikaanisen tasavallan MM-mitaliurheilijat

## Lähteet

* 
* 
* 
* 
* 
* 
* 
* 
* 
*
Hj. Nortamon peruskoulu

**Hj. Nortamon peruskoulu** on Raumalla sijaitseva peruskoulu, jossa on luokat 7–9. Sen rehtorina toimii Kaisa Eskola. Vuonna 2023 koulussa oli noin 490 oppilasta. Koulu on nimetty raumalaisen Hj. Nortamon mukaan.

Koulu tunnettiin aikaisemmin nimellä Uotilanrinteen peruskoulu, ja se sijaitsi Uotilassa osoitteessa Uotilan Vanhatie 68. Samassa rakennuksessa sijaitsi kirjasto, Nummen koulu ja Heikkilän päiväkodin esikouluryhmä. Vuoteen 2007 asti rakennuksessa toimi Uotilanrinteen lukio ja vuoden 2008 loppuun asti tiloissa myös Unajan koulu. Vuonna 2015 Uotilanrinteen peruskoulu siirtyi Otan koulun tiloihin, mutta oppilaat käyttivät valinnaisaineissa Lyseon koulun tiloja. Puolestaan vuonna 2016 (eli seuraavana lukuvuonna) Uotilanrinteen peruskoulu siirtyi Aronahteen koulun tiloihin ja nimi muuttui samalla Hj. Nortamon peruskouluksi. Elokuussa 2024 Hj. Nortamon peruskoulun toiminta siirtyi Karin kampukselle.

## Lähteet
Mesikot (suku)

**Mesikot** (*Meliphaga*) on mesikkojen heimoon kuuluva varpuslintusuku. Mesikkojen sukuun kuuluu BirdLifen mukaan 15 lajia.

## Mesikoihin kuuluvia lajeja
* Erakkomesikko (*M. montana*)
* Isonokkamesikko (*M. aruensis*)
* Kaunolaulumesikko (*M. cinereifrons*)
* Kimberleynlaulumesikko (*M. fordiana*)
* Latvuslaulumesikko (*M. flavirictus*)
* Matkijamesikko (*M. analoga*)
* Nokilaulumesikko (*M. notata*)
* Pensasmesikko (*M. albonotata*)
* Rotkolaulumesikko (*M. albilineata*)
* Tagulanlaulumesikko (*M. vigina*)
* Tammimesikko (*M. orientalis*)
* Tarhalaulumesikko (*M. gracilis*)
* Timorinlaulumesikko (*M. reticulata*)
* Tummalaulumesikko (*M. lewinii*)
* Viheltäjämesikko (*M. mimikae*)

## Lähteet

## Aiheesta muualla
*ITIS: Meliphaga
Vihakirjallisuus

**Vihakirjallisuus** on Saskatchewanin ihmisoikeuslakien mukaan materiaalia, joka pyrkii rajoittamaan jonkin ihmisen tai ihmisryhmän ihmisoikeuksia tai materiaalia, joka pyrkii saattamaan naurunalaiseksi tai vihatuksi jonkun ihmisen tai ihmisryhmän. Kanadassa vihakirjallisuuden levittäminen on rikos.

## Katso myös
*Kiihotus kansanryhmää vastaan

## Lähteet
Namibia yleisurheilun maailmanmestaruuskilpailuissa

**[[Namibia]]** on osallistunut yleisurheilun ulkoratojen maailmanmestaruuskilpailuihin vuodesta 1991 lähtien. Se on saanut MM-kilpailuissa yhteensä kuusi mitalia, joista yksi on kultaa.

Namibian menestynein MM-kisaurheilija on Frankie Fredericks, joka voitti 200 metrin juoksussa kultaa vuonna 1993 sekä saavutti samalla matkalla hopeaa vuosina 1991, 1995 ja 1997. Hänen lisäkseen mitalin on saavuttanut Lucketz Swartbooi, joka vuonna 1993 sijoittui maratonilla hopealle, ja Helalia Johannes, joka vuonna 2019 sijoittui maratonilla pronssille. Fredericks on yltänyt myös viidesti pistesijoille 100:n ja 200 metrin juoksuissa sekä joutunut kerran jättämään 200 metrin loppukilpailun väliin loukkaantumisen vuoksi. Hänen lisäkseen ainoa pistesijoille yltänyt namibialainen on Agnes Samaria, joka Osakassa 2007 sijoittui 1&nbsp;500 metrin juoksussa kuudenneksi.

## Namibian MM-mitalit kisoittain

## Namibian MM-mitalit lajeittain

### Miehet

### Naiset

## Namibian MM-mitaliurheilijat

## Lähteet
* 
* 
* 
* 
* 
* 
* 
*
Ronin (elokuva)

**Ronin** on brittiläis-yhdysvaltalainen toimintatrillerielokuva vuodelta 1998. Sen on ohjannut John Frankenheimer. 

*Ronin* sisältää useita näyttäviä takaa-ajokohtauksia. Isoimmissa kohtauksissa käytettiin jopa 300 stunt-ajajaa. Skipp Sudduth ajoi itse stunttinsa lukuun ottamatta törmäyksiä, joissa käytettiin stunt-ajajia. Autenttisuuteen pyrkivä Frankenheimer, joka oli taustaltaan amatöörirallikuski, toteutti kohtaukset siten, että autoja vedettiin Pariisin ja Nizzan kaduilla suurilla nopeuksilla Mercedes-Benz 500E:llä perustrikkien, kuten kohtausten nopeuttamisen ja koostamisen sijasta. Autoissa oli usein kyydissä oikeat näyttelijät stunttien sijasta.

Alun perin aikuisviihdenäyttelijä Ron Jeremy vilahti elokuvassa pariisilaisena kalakauppiaana, jonka myyntikojun yli ajetaan. Kohtaus kuitenkin leikattiin pois lopullisesta elokuvasta koeyleisön tunnistettua hänet ja purskahdettua nauruun. Cameo-roolin venäläisenä taitoluistelijana tekee Katarina Witt.

## Juoni

Entinen CIA-agentti ottaa vastaan freelancer-keikan Ranskassa. Hän liittyy osaksi entisten erikoisjoukkojen sotilaiden ja tiedustelupalvelujen agenttien ryhmää, joka saa tehtäväkseen kaapata mysteerinen salkku. Salkkua havittelevat myös irlantilaiset ja venäläiset. Tarinan edetessä tapahtuu petoksia sekä syntyy paljon autonromua ja uusia alliansseja.

## Rooleissa

## Takaa-ajoissa käytetyt autot
*Audi S8
*Peugeot 406
*Citroën Xantia
*Citroën XM
*BMW M5
*Mercedes-Benz 450SEL 6.9 (Mercedes-Benz W116 -variantti)

## Lähteet
Algeria yleisurheilun maailmanmestaruuskilpailuissa

**[[Algeria]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 11 mitalia, joista kuusi on kultaisia. Sen kaikki MM-mitalit on saavutettu 800–3&nbsp;000 metrin mittaisilta juoksumatkoilta.

Algerian menestynein MM-kisaurheilija on Noureddine Morceli, joka voitti 1&nbsp;500 metrin juoksussa kultaa vuosina 1991, 1993 ja 1995. Hassiba Boulmerka saavutti samoina vuosina naisten 1&nbsp;500 metrillä kultaa, pronssia ja kultaa. Djabir Saïd-Guerni saavutti 800 metrin juoksussa pronssia Sevillassa 1999 ja kultaa Pariisissa 2003. Azzedine Brahmi saavutti pronssia 3&nbsp;000 metrin estejuoksussa vuonna 1991, Taoufik Makhloufi hopeaa 1&nbsp;500 metrin juoksussa Dohassa 2019 ja Djamel Sedjati hopeaa 800 metrin juoksussa Eugenessa 2022. Pistesijoille ovat yltäneet Yasmina Azzizi viidenneksi seitsenottelussa Tokiossa 1991 , Morceli neljänneksi 1&nbsp;500 metrillä ja Azzedine Sakhri kahdeksanneksi maratonilla Ateenassa 1997 , Saïd-Guerni viidenneksi 800 metrillä, Ali Saïdi-Sief viidenneksi 1&nbsp;500 metrillä, Raya Bahouli seitsemänneksi kolmiloikassa ja Tarek Boukensa kahdeksanneksi 1&nbsp;500 metrillä Helsingissä 2005 , Boukensa viidenneksi ja Antar Zerguelaine kuudenneksi 1&nbsp;500 metrillä Osakassa 2007, Rahouli kahdeksanneksi kolmiloikassa Daegussa 2011, Taoufik Makhloufi neljänneksi 1&nbsp;500 metrillä ja Larbi Bouraada viidenneksi kymmenottelussa Pekingissä 2015, Abdelmalik Lahoulou kahdeksanneksi 400 metrin aitajuoksussa Dohassa 2019, Slimane Moula viidenneksi 800 metrin juoksussa Eugenessa 2022 sekä Slimane Moula viidenneksi 800 metrin juoksussa ja Yasser Triki viidenneksi kolmiloikassa Budapestissä 2023.

## Algerian MM-mitalit kisoittain

## Algerian MM-mitalit lajeittain

### Miehet

### Naiset

## Algerian MM-mitaliurheilijat

## Lähteet

* 
* 
* 
* 
* 
* 
* 
* 
* 
* 
* 

### Viitteet
Hysterica

**Hysterica** on Jukka Tolosen vuonna 1975 julkaistu albumi.

## Kappaleet
*Kaikki kappaleet kirjoittanut Jukka Tolonen

**A-puoli**
#
#
#
**B-puoli**
#
#
#

*

## Kokoonpano
* Jukka Tolonen &ndash; kitara
* Pekka Pöyry &ndash; altto- ja sopraanosaksofoni, huilu
* Sakari Kukko &ndash; sopraanosaksofoni, huilu (kappaleessa "Tiger")
* Esa Kotilainen &ndash; urut, klavinetti, syntetisaattorit
* Heikki Virtanen &ndash; basso
* Pekka Pohjola &ndash; basso kappaleessa "Tiger"
* Esko Rosnell &ndash; rummut, lyömäsoittimet

### Tuotanto
* Leif Mases &ndash; äänitys
* Henrik Otto Donner &ndash; tuottaja
* Mats Huldén &ndash; kansikuva

## Aiheesta muualla
* Ylen Elävä arkisto: Jukka Tolonen: Django (live 1975) 

## Lähteet
Mangrovemesikot

**Mangrovemesikot** (*Ramsayornis*) on mesikkojen heimoon kuuluva varpuslintusuku. Mangrovemesikkojen sukuun kuuluu BirdLifen mukaan kaksi lajia.

## Mangrovemesikoihin kuuluvia lajeja
* Mangrovemesikko (*Ramsayornis modestus*)
* Rämeikkömesikko (*Ramsayornis fasciatus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Ramsayornis
Kamerun yleisurheilun maailmanmestaruuskilpailuissa

**[[Kamerun]]** on osallistunut yleisurheilun ulkoratojen maailmanmestaruuskilpailuihin vuodesta 1987 lähtien. Se on saavuttanut MM-kilpailuissa yhteensä kaksi mitalia, jotka molemmat ovat kolmiloikkaaja Françoise Mbango Etonen saavuttamia. Pistesijoille ovat lisäksi yltäneet Edmontonissa 2001 kuudenneksi 200 metrin juoksussa sijoittunut Myriam Mani ja seitsemänneksi 400 metrin juoksussa sijoittunut Mireille Nguimgo sekä Pariisissa 2003 seitsemänneksi sijoittunut naisten 4&nbsp;×&nbsp;400 metrin viestijoukkue.

## Kamerunin MM-mitalit kisoittain

## Kamerunin MM-mitalit lajeittain

### Naiset

## Kamerunin MM-mitaliurheilijat

## Lähteet

* 
* 
* 
* 
* 
* 
* 
* 

### Viitteet
Vyömesikot

**Vyömesikot** (*Acanthorhynchus*) on mesikkojen heimoon kuuluva varpuslintusuku. Vyömesikkojen sukuun kuuluu BirdLifen mukaan kaksi lajia.

## Vyömesikoihin kuuluvia lajeja
* Naskalivyömesikko (*Acanthorhynchus tenuirostris*)
* Vyömesikko (*Acanthorhynchus superciliosus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Acanthorhynchus
Nazanin Fatehi

**Nazanin Fatehi** (; s. 1987) on iranilainen nainen, jonka tuomitseminen kuolemaan ja myöhempi vapauttaminen oli laajaa kansainvälistä julkisuutta saanut ihmisoikeustapaus. Tuomion aiheuttama kansainvälinen painostus johti uuteen oikeudenkäyntiin, jossa Fatehin saama tuomio kumottiin. 

Maaliskuussa 2005 Karajissa kolme miestä hyökkäsi 17-vuotiaan Fatehin ja tämän hieman nuoremman sukulaistytön kimppuun epäonnistuneessa raiskauksen yrityksessä. Fatehi puukotti yhden miehistä kuoliaaksi itsepuolustuksena. Miehet olivat tätä ennen muun muassa heitelleet kiviä uhrejaan kohti. Fatehi tuomittiin kuolemaan 3. tammikuuta 2006.

Tammikuussa 2007 Fatehi vapautettiin, koska hänen katsottiin toimineen itsepuolustuksena. Oikeuden mukaan hän oli kuitenkin syyllistynyt liialliseen voimankäyttöön ja määrättiin siksi maksamaan korvauksia puukoniskusta kuolleen omaisille. Fatehin juristit päättivät vielä valittaa korvausten määräämisestä. Fatehin vapautumiseksi välittömästi tarvittiin takuusumma, joka saatiin maksettua enimmäkseen lahjoitusten avulla. Ihmiset lahjoittivat rahaa internetissä, ja tunnettu lahjoituksen antaja oli Kanadan parlamentin jäsen Belinda Stronach.

Fatehin kuolemantuomion kumoamisen puolesta kampanjoi Amnestyn lisäksi muiden muassa missi Nazanin Afshin-Jam. Käynnistämänsä laajan kampanjan yhteydessä hän keräsi satojatuhansia nimiä vetoomukseen, joka esitettiin Yhdistyneille kansakunnille ja Iranin hallitukselle.

Fatehi on etnisesti kurdi.

## Lähteet
Yö ja usva

**Yö ja usva** (, viitaten Adolf Hitlerin *[[Nacht und Nebel]]* -direktiiviin) on ranskalaisen Alain Resnais’n ohjaama dokumenttielokuva vuodelta 1955. Elokuvien *[[Hiroshima, rakastettuni]]* (1959) ja *[[Viime vuonna Marienbadissa]]* (1961) ohella Resnais’n merkittävimpiin kuuluva teos kertoo natsi-Saksan keskitysleirien kauhuista.

*Yö ja usva* palkittiin 1956 Prix Jean Vigolla. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja *Yö ja usva* oli mukana heistä kahdentoista listalla.

## Lähteet

## Aiheesta muualla
* Täysimittainen elokuva internetissä.
* Malanin, Juho: Yö ja usva. *Elitisti* 25.1.2004.
Robotit ja imperiumi

**Robotit ja imperiumi** () on vuonna 1985 ilmestynyt scifiromaani, jonka on kirjoittanut Isaac Asimov. Suomeksi kirja julkaistiin 1989. Kirja on viimeinen romaani Asimovin Robotti-sarjassa ja se yhdistää Robotti-sarjan tapahtumat Imperiumi-sarjaan tuomalla mukaan Galaktisen Imperiumin.

## Juoni
Edellisten kirjojen päähenkilön, etsivä Elijah Baleyn, kuolemasta tulee kuluneeksi kaksisataa vuotta. Hänen avaruuslainen rakastajansa Gladia ei kuitenkaan ole unohtanut häntä, vaan pitää tämän muistoa yllä. Hän on myös saanut perintönä robotikko Han Fastolfelta R. Daneel Olivawin ja R. Giskardin, jonka telepaattisista kyvyistä ei tiedä kukaan muu, kuin Daneel. 

Kuten muutkin avaruuslaiset, Gladiakin elää pidempään, kuin normaalit maan ihmiset, eikä ole muuttunutkaan 200 vuodessa paljoa. Käy ilmi, että hänen entinen kotiplaneettansa Solaria on hylätty ja jälkeen on jätetty vain miljoonia robotteja.

Samaan aikaan edesmenneen robotikko Han Fastolfen entinen kilpailija Kelden Amadiro, joka useimpien muidenkin avaruuslaisten tavoin vihaa maasta kotoisin olevia uudisasukkaita, päättää ryhtyä toimiin estääkseen asutuksen leviämisen galaksissa. Apunaan hänellä on tunnettu robotikko ja Han Fastolfen tytär Vasilia Fastolfe.

Tästä romaanista käynnistyy sittemmin monessa tarinassa punaisena lankana oleva maapallon muuttuminen radioaktiiviseksi.  Asimov sijoittaa tämän kehityksen käynnistymispisteeksi kuuluisan Three Mile Islandin entisen ydinvoimalan Harrisburgissa.

Asimov myös alkaa hiljalleen kaivaa maata robotiikan kolmen pääsäännön alta: hän kehittää *"Nollannen pääsäännön"*, joka itse asiassa tilanteen niin vaatiessa kumoaa muut pääsäännöt.
Kizel

**Kizel** () on kaupunki Permin aluepiirissä Venäjällä 140 kilometriä Permistä koilliseen. Vuoden 2002 väestönlaskennassa sen asukasluku oli 23&nbsp;841.

## Lähteet

## Aiheesta muualla

* Kaupungin kotisivut
Kun Harry tapasi Sallyn

**Kun Harry tapasi Sallyn** (*When Harry Met Sally...*) on vuonna 1989 ensi-iltansa saanut yhdysvaltalainen romanttinen komedia, jonka on ohjannut Rob Reiner. Elokuvan on käsikirjoittanut Nora Ephron ja sen pääosia esittävät Billy Crystal ja Meg Ryan.

*Kun Harry tapasi Sallyn* oli ehdolla parhaan alkuperäiskäsikirjoituksen Oscar-palkinnon voittajaksi. Elokuva sai myös viisi Golden Globe -ehdokkuutta. Kahdesta BAFTA-palkintoehdokkuudesta toinen (paras käsikirjoitus) johti voittoon.  

*Kun Harry tapasi Sallyn* keräsi Pohjois-Amerikassa 92&nbsp;823&nbsp;546 dollarin lipputulot. Verrattuna arviolta noin 16 miljoonan dollarin budjettiin elokuvaa voidaan pitää poikkeuksellisen tuottoisana.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi sen kaikkien aikojen sadan parhaan komedian listalle.

## Näyttelijät

## Lähteet

## Aiheesta muualla
* 
*
Nigeria yleisurheilun maailmanmestaruuskilpailuissa

**[[Nigeria]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 11 mitalia, yhden kullan, viisi hopeaa ja viisi pronssia. Se on saavuttanut mitaleja pääasiassa pikajuoksuissa.

Nigerian ainoa MM-kultamitalisti on Tobi Amusan, joka voitti 100 metrin aitajuoksun Eugenessa 2022. Maan ainoat kaksinkertaiset MM-mitalistit ovat Portugalia myöhemmin edustanut Francis Obikwelu, joka saavutti hopeaa 4&nbsp;×&nbsp;100 metrin viestijuoksussa vuonna 1997 ja pronssia 200 metrin juoksussa vuonna 1999, Blessing Okagbare, joka Moskovassa 2013 saavutti hopeaa pituushypyssä ja pronssia 200 metrin juoksussa sekä sijoittui vielä 100 metrin juoksussa kuudenneksi sekä Ese Brume, joka saavutti pituushypyssä hopeaa 2022 ja pronssia 2019. Maan ensimmäinen naispuolinen MM-mitalisti on Espanjaan myöhemmin siirtynyt pika-aitajuoksija Glory Alozie, joka saavutti hopeaa vuonna 1999.

Berliinin MM-kilpailuissa 2009 Nigeria saavutti vain kaksi pistesijaa, jotka molemmat tulivat 4&nbsp;×&nbsp;400 metrin viestijuoksusta: naiset sijoittuivat viidenneksi ja miehet kahdeksanneksi. Daegussa 2011 Blessing Okagbare sijoittui 100 metrin juoksussa viidenneksi ja Doreen Amata korkeushypyssä seitsemänneksi. Lisäksi naisten joukkue sijoittui pikaviestissä viidenneksi ja pitkässä viestissä kuudenneksi. Moskovassa 2013 Okagbaren lisäksi kahdeksan parhaan joukkoon ylsi viidenneksi sijoittunut naisten 4&nbsp;×&nbsp;400&nbsp;metrin viestijoukkue. Pekingissä 2015 kahdeksannen sijan saavutti Blessing Okagbare 100 metrin juoksussa sekä Tosin Oke kolmiloikassa. Pekingissä naisten 4&nbsp;×&nbsp;400&nbsp;metrin viestijoukkue sijoittui alun perin viidenneksi, mutta se hylättiin myöhemmin joukkueessa juosseen Tosin Adeloyen dopingkäryn jälkeen. Lontoossa 2017 naisten 4&nbsp;×&nbsp;400&nbsp;metrin viestijoukkue sijoittui viidenneksi ja Blessing Okagbare pituushypyssä kahdeksanneksi. Dohassa 2019 Ese Brumen pronssimitalin lisäksi Tobi Amusan sijoittui 100 metrin aitajuoksussa neljänneksi ja Chukwuebuka Enekwechi kuulantyönnössä kahdeksanneksi. Eugenessa 2022 Amusanin ja Brumen mitalien lisäksi Nigerian joukkue sijoittui neljänneksi naisten 4&nbsp;×&nbsp;100&nbsp;metrin viestissä ja kuudenneksi 4&nbsp;×&nbsp;400&nbsp;metrin sekaviestissä. Budapestissä 2023 Brume sijoittui pituushypyssä neljänneksi ja Amusan 100 metrin aitajuoksussa kuudenneksi.

## Nigerian MM-mitalit kisoittain

## Nigerian MM-mitalit lajeittain

### Miehet

### Naiset

## Nigerian MM-mitaliurheilijat

## Huomautukset

## Lähteet
* 
* 
* 
* 
* 
* 
* 
* 
* 

### Viitteet
Kızılırmak

**Kızılırmak**, antiikin **Halys** (), on Mustaanmereen laskeva Turkin pisin joki. Sen pituus on 1&nbsp;182 kilometriä. Joki alkaa Pontisten vuorten eteläpuolelta ja tekee laajan kaaren lounaaseen.

## Lähteet

## Aiheesta muualla
Nazanin Afshin-Jam

**Nazanin Afshin-Jam** (; s. 1979 Teheran) on kanadaniranilainen missi, laulaja-lauluntekijä, näyttelijä ja ihmisoikeusaktivisti. Hän on asunut varhaislapsuudestaan saakka Kanadassa, johon hänen perheensä pakeni Iranin islamilaista vallankumousta Euroopan kautta. Afshin-Jam voitti vuonna 2003 Miss World Canada - ja Miss World Americas -kilpailut. Vuoden 2003 Miss Maailma -kilpailussa hänestä tuli ensimmäinen perintöprinsessa.

Afshin-Jam julkaisi vuonna 2007 debyyttialbuminsa *Somedayn*. Hän on laulajana monikielinen. Hän on kritisoinut ahkerasti muun muassa Iranin ihmisoikeusloukkauksia ja ollut perustamassa Stop Child Executions -järjestöä. Hän kampanjoi menestyksekkäästi Iranissa kuolemaan tuomitun Nazanin Fatehin vapauttamisen puolesta. Afshin-Jam on nimitetty Canadian Race Relations Foundationin johtokuntaan. 

Afshin-Jamilla on rooli elokuvassa *Mona's Dream*. Elokuva käsittelee iranilaista Mona Mahmudnizhadia, joka joutui 17-vuotiaana teloitetuksi bahá'í-uskonsa takia.

Afshin-Jam puhuu englannin lisäksi ranskaa, farsia ja vähän espanjaa. Hän harrastaa muun muassa lentämistä. Hän on valmistunut Brittiläisen Kolumbian yliopistosta kansainvälisissä suhteissa ja poliittisessa tieteessä. Lisäksi hän on opiskellut Britanniassa ja Ranskassa.

## Lähteet
Trondheimin lentoasema

**Trondheimin lentoasema** on lentoasema Stjørdalissa, Norjassa, 35 kilometriä Trondheimista itään. Se on Norjan kolmanneksi suurin lentoasema Oslon ja Bergenin lentoasemien jälkeen noin 4,4 miljoonalla vuotuisella matkustajallaan, lisäksi se on Pohjoismaiden kahdeksanneksi vilkkain lentoasema. 

Lentoasemalla on yksi, 2&nbsp;759 metriä pitkä kiitotie, jonka rinnalla kulkee rullaustie. Lentoasema on valmistunut ensimmäisen kerran vuonna 1914.

Lentoasemalta on yhteys 19 kotimaan ja 25 kansainväliseen kohteeseen, mutta jotkin kansainväliset reitit ovat vain kausittaisia. Trondheimistä lennetään päivittäin muun muassa Kööpenhaminaan, Tukholmaan, Lontooseen ja Amsterdamiin. Suurin osa Trondheimistä lennettävistä lennoista lennetään Boeing 737 -koneella, mutta myös Dash-8 -konetta käytetään joillain Pohjois-Norjan reiteillä. Tärkein kohde Trondheimista on Oslo, jonne lennetään Scandinavian Airlinesin ja Norwegian Air Shuttlen voimin 33 kertaa päivässä Boeing 737 -koneella. Tämä tekee reitistä Euroopan yhdeksänneksi vilkkaimman lentoreitin.

Lentoasemaa ylläpitää ja sen omistaa Avinor.

## Terminaalit ja palvelut
Lentoasemalla on kaksi terminaalia: A ja B. A-terminaali on valmistunut vuonna 1994 ja se on tarkoitettu Norjan sisäisille lennoille. Terminaalissa on yksi ravintola mutta ei yhtään matkustajasiltaa. Lentoaseman lennonjohtotorni toimii terminaali A:n yhteydessä ja on Norjan toiseksi korkein lennonjohtotorni.

B-terminaali on kansainvälisiä lentoja varten. Terminaali palvelee sekä Schengen-alueen sisäisiä että sen ulkopuolisia lentoja.  Terminaali on valmistunut vuonna 1982. Terminaalissa on suuri tax free&nbsp;-myymälä, joka myy makeisia, kosmetiikkaa, parfyymejä, juomia, lehtiä ja pokkareita. Terminaalissa on lisäksi kaksi muuta myymälää sekä kolme ravintolaa ja kahvilaa. Terminaalissa on viisi matkustajasiltaa, joihin lentokoneet voivat yhdistyä. Lentoaseman rautatieasema toimii Terminaali B:n yhteydessä.

Trondheimin lentoasemalla toimii myös hotelli.

## Liikenneyhteydet
Trondheimin lentoasemalle on loistavat liikenneyhteydet joukkoliikenteellä. Junalla pääsee useita kertoja päivässä lentoaseman omalle rautatieasemalle, joka toimii terminaali A:n yhteydessä. Lentoasemalle pääsee myös pienin väliajoin linja-autoilla ja tilatakseilla. Myös taksilla voi matkustaa lentoasemalta.

## Lentoyhtiöt

*Direktflyg (Kristiansund)
*Icelandair (Bergen, Reykjavik)
*KLM (Amsterdam)
*NextJet (Tukholma-Bromma, Åre-Östersund)
*Norwegian Air Shuttle (Alicante, Bergen, Bodø, Dubrovnik, Las Palmas de Gran Canaria, Lontoon-Stansted, Malaga, Moss, Murcia, Nizza, Oslo, Praha, Riika, Salzburg, Split, Tromsø)
*Scandinavian Airlines (Alicante, Bergen, Bodø, Molde, Oslo, Stavanger, Tukholma-Arlanda, Tromsø, Ålesund)
*Widerøe (Bodø, Brønnøysund, Kööpenhamina, Harstad/Narvik, Mo i Rana, Mosjøen, Namsos, Sandefjord, Rørvik, Sandnessjøen)

## Lähteet

## Aiheesta muualla

* Avinor – Trondheimin lentoasema
Tansania yleisurheilun maailmanmestaruuskilpailuissa

**[[Tansania]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa kaksi mitalia, molemmat miesten maratonilta. Helsingissä 2005 Christopher Isegwe sijoittui hopealle ja Lontoossa 2017 Alphonce Simbu pronssille. Pistesijoille tansanialaisista ovat yltäneet Helsingissä 1983 viidenneksi sijoittuneet Gidemas Shahanga 10&nbsp;000 metrin juoksussa ja Agapius Masong maratonilla, kuudenneksi Roomassa 1987 maratonilla sijoittunut Juma Ikangaa sekä viidenneksi Helsingissä 2005 maratonilla sijoittunut Samson Ramadhani ja ainoana tansanialaisnaisena pisteille yltänyt Helsingissä 2005 kuudenneksi 5&nbsp;000 metrin juoksussa sijoittunut Zakia Mrisho Mohamed.

Berliinin MM-kilpailuissa 2009 parhaat tansanialaisurheilijat olivat 13:nneksi 10&nbsp;000 metrin juoksussa sijoittunut Fabiano Joseph Naasi ja 15:nneksi 5&nbsp;000 metrin juoksussa sijoittunut Zakia Mrisho Mohamed. Daegussa 2011 Tansanian ainoa urheilija oli 5&nbsp;000 metrin juoksussa 11:nneksi sijoittunut Zakia Mrisho Mohamed. Moskovassa 2013 Tansaniaa edustivat maratonilla 34:nneksi sijoittunut Faustine Mussa ja 39:nneksi sijoittunut Mohamed Ikoki Msandeki. Pekingissä 2015 Tansaniaa edusti neljä kestävyysjuoksijaa, joista parhaiten sijoittui maratonilla 12:nneksi päätynyt Alphonce Simbu. Lontoossa 2017 Tansanian joukkueessa oli kahdeksan kestävyysjuoksijaa. Dohassa Tansaniaa edusti neljä maratonjuoksijaa, joista ainoana maaliin asti juoksi 16:nneksi sijoittunut Alphonce Simbu. Eugenessa 2022 Tansanian kahdesta maratonjuoksijasta Gabriel Gerald Geay juoksi maaliin ja sijoittui seitsemänneksi. Budapestissä 2023 Tansanian joukkueen ainoa urheilija Alphonce Simbu keskeytti maratonjuoksussa.

## Tansanian MM-mitalit kisoittain

## Tansanian MM-mitalit lajeittain

### Miehet

## Tansanian MM-mitaliurheilijat

## Lähteet

* 
* 
* 
* 
* 
* 
* 
* 
* 
* 
*
Rudolf Kjellén

**Johan Rudolf Kjellén** (13. kesäkuuta 1864 Torsö − 14. marraskuuta 1922 Uppsala) oli ruotsalainen valtiotieteilijä ja poliitikko, joka otti ensimmäisenä käyttöön käsitteen ”geopolitiikka”. Kjellénin työ sai vaikutteita saksalaisen maantieteilijän Friedrich Ratzelin ajattelusta.

Kjellénin mukaan valtio on itsenäisesti toimiva maantieteellinen organismi, joka ei ole riippuvainen yksityisten jäsentensä tahdosta. Hänen tärkeimpänä geopoliittisena teoksenaan pidetään kirjaa *Valtio elinmuotona* (*Staten som livsform*), joka julkaistiin vuonna 1916 (suomennettu 1919).

Kjellén oli konservatiivipoliitikko, ja hän oli Ruotsin valtiopäivien toisen kamarin jäsen vuosina 1905–1908 ja ensimmäisen kamarin 1911–1917.
__NOTOC__
## Katso myös
*Integratiivinen nationalismi

## Lähteet

## Kirjallisuutta
* 
* 

## Aiheesta muualla

* J. Rudolf Kjellén. ''Svenskt biografiskt lexikon.
Egypti yleisurheilun maailmanmestaruuskilpailuissa

**[[Egypti]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Sen urheilijat ovat saavuttaneet yhden mitalin ja kolme muuta pistesijaa. Ihab Abdelrahman El Sayed sai keihäänheitossa hopeaa Pekingissä 2015 ja sijoittui seitsemänneksi Moskovassa 2013. Omar Ahmed el Ghazaly sijoittui kiekonheitossa kuudenneksi Osakassa 2007 ja Mostafa Elgamel moukarinheitossa seitsemänneksi Pekingissä 2015. Berliinissä 2009 el Ghazaly sijoittui yhdeksänneksi ja oli Egyptin nelimiehisen joukkueen ainoa loppukilpailuun selviytynyt. Daegussa 2011 Egyptillä oli viisi urheilijaa, joista Amr Ibrahim Mostafa Seoud selviytyi 200 metrin juoksussa välieriin. Moskovassa 2013 El Sayed oli viisihenkisen joukkueen ainoa alkueristä tai karsinnasta jatkoon päässyt. Pekingissä 2015 Egyptin joukkue muodostui kolmesta heittäjästä, joista vain kuulantyöntäjä Mostafa Amr Ahmed Ahmed Hassan jäi loppukilpailun ulkopuolelle. Lontoossa 2017 Egyptin joukkueessa kilpaili neljä urheilijaa ja Dohassa 2019 viisi urheilijaa. Eugenessa 2022 Egyptin joukkueessa kilpaili ainoastaan keihäänheittäjä Ihab Abdelrahman, joka sijoittui 12:nneksi. Budapestissä 2023 Egyptin joukkueessa kilpaili viisi urheilijaa, joista kuulantyöntäjä Mostafa Amr Hassan ja keihäänheittäjä Ihab Abdelrahman selviytyivät loppukilpailuun ja sijoittuivat molemmat kymmenenneksi.

## Lähteet

* 
* 
* 
* 
* 
* 
* 
* 
* 
* 
*
Filtrum

**Filtrum** ( *philtron*, kreikan sanasta φιλειν *philein*, rakastaa; suudella) on ura ihmisen ylähuulen ja nenän välissä. Antiikin kreikkalaiset olivat sitä mieltä, että filtrum on ihmisen erogeenisimpiä alueita, mistä johtuu sanan alkuperä.

Fetaalialkoholisyndrooman (FAS) mahdollisia oireita on tasainen filtrum. Filtrumiin otettua lävistystä sanotaan medusalävistykseksi.

## Lähteet
Lafayette (Indiana)

**Lafayette** on kaupunki Indianan osavaltiossa Yhdysvalloissa, Tippecanoen piirikunnassa, 101 kilometriä luoteeseen osavaltion pääkaupungista Indianopoliksesta. Vuoden  väestönlaskennassa kaupungissa oli 56&nbsp;397 asukasta. Wabash-joen toisella puolella on West Lafayetten kaupunki, jolla oli samaisessa väestönlaskennassa 28&nbsp;788 asukasta. Yhdessä kaupungit muodostavat noin 183&nbsp;000 asukkaan metropolialueen. Kuuluisia Lafayettelaisia ovat muun muassa astronautti Donald E. Williams, Guns N' Rosesin perustajajäsenet Izzy Stradlin ja Axl Rose, ja edesmennyt muusikko Shannon Hoon.

## Maantiede
Lafayetten koordinaatit ovat  40°24′38″ pohjoista leveyttä ja 86°52′29″ läntistä pituutta. Korkeus merenpinnasta kaupungintalolla on 168 metriä, mutta se vaihtelee ympäri kaupunkia noin 150 metristä 210 metriin. Kaupungilla on yhteensä pinta-alaa noin 52&nbsp;km², josta kaikki on maata.

## Kuvia

File:Lafayette skyline from West Lafayette.png|West Lafayetten suunnasta kuvattuna Lafayetten horisontti
File:Tippecanoe courthouse 7-2004.jpg|Oikeustalo sijaitsee keskustassa
File:Lafayette old street.jpg|
File:Lafayette.CityBus.turbines.jpg|*CityBus* -tuulivoimala
File:Lafayette.MainSt.jpg|Pääkatu yöllä
Jardín Botánico Jerry E. Clegg, Lafayette, Indiana, Estados Unidos, 2012-10-15, DD 08.jpg|*Clegg Garden*
Vista de Lafayette desde el puente de Main St, Indiana, Estados Unidos, 2012-10-15, DD 01.jpg|Lafayette Main Street Bridgeltä


## Lähteet

## Aiheesta muualla
Sammalmesikot

**Sammalmesikot** (*Gymnomyza*) on mesikkojen heimoon kuuluva varpuslintusuku. Sammalmesikkojen sukuun kuuluu BirdLifen mukaan kolme lajia.

## Sammalmesikoihin kuuluvia lajeja
* Sammalmesikko (*Gymnomyza viridis*)
* Samoansammalmesikko (*Gymnomyza samoensis*)
* Uudenkaledoniansammalmesikko (*Gymnomyza aubryana*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Gymnomyza
Rosalia Lombardo

**Rosalia Lombardo** (13. joulukuuta 1918 – 6. joulukuuta 1920) oli italialainen lapsi, joka kuoli kaksivuotiaana mahdollisesti keuhkokuumeeseen. Tohtori Alfredo Salafia palsamoi tytön ruumiin, joka haudattiin lasikantisessa arkussa Palermon kapusiiniluostarin katakombeihin. Rosalian muumio on edelleen nähtävissä  katakombin kappelissa.

## Lähteet
Tunisia yleisurheilun maailmanmestaruuskilpailuissa

**[[Tunisia]]** on osallistunut yleisurheilun ulkoratojen täyden ohjelman maailmanmestaruuskilpailuihin vuodesta 1983 eli ensimmäisistä kisoista lähtien. Vain vuonna 1991 se ei kisoihin osallistunut. Se on saanut MM-kilpailuissa kolme mitalia ja kolme muuta pistesijaa.

Tunisian ainoat MM-mitalistit ovat 20 kilometrin kävelyssä pronssia Osakassa 2007 saavuttanut Hatem Ghoula sekä 3&nbsp;000 metrin estejuoksussa kultaa Daegussa 2011 ja hopeaa Pekingissä 2015 saavuttanut Habiba Ghribi. Ghribi sijoittui Daegussa alun perin toiseksi, mutta nousi vuonna 2016 voittajaksi kun Julija Zaripova hylättiin dopingin vuoksi. Helsingin MM-kisoissa 2005 Ghoula sijoittui viidenneksi ja Berliinissä 2009 Ghribi viidenneksi. Heidän lisäkseen tunisialaisista on pistesijoille yltänyt vain Ali Hakimi, joka Ateenassa 1997 sijoittui 1&nbsp;500 metrin juoksussa viidenneksi.

## Tunisian MM-mitalit kisoittain

## Tunisian MM-mitalit lajeittain

### Miehet

### Naiset

## Tunisian MM-mitaliurheilijat

## Lähteet
* 
* 
* 
* 
* 
*
Tromssan lentoasema

**Tromssan lentoasema** () on lentoasema, joka sijaitsee Tromsøya-nimisellä saarella kolme kilometriä Tromssan keskustasta. Lentoasema on Norjan viidenneksi suurin lentoasema noin 2,3 miljoonalla vuotuisella matkustajallaan Oslon, Bergenin, Trondheimin ja Stavangerin lentoasemien jälkeen. Se on myös Pohjoismaiden 12. vilkkain lentoasema. Lentoasemalla on yksi, noin 2&nbsp;450 metriä pitkä kiitotie, jonka rinnalla on osan kiitotien pituudesta rullaustie. Asema valmistui vuonna 1963.
Lentoasemalta on yhteydet 25:een kotimaan ja kymmeneen kansainväliseen kohteeseen, mutta osaan kansainvälisistä kohteista lennetään vain kausittain. Lentoaseman kansainvälinen liikenne ei ole kovin vilkasta, mutta sen sijaan kotimaan liikenteen osalta asema on Norjan tärkeimpiä ja Pohjois-Norjan liikenteen keskipiste ja Widerøen tärkein tukikohta. Kansainvälisistä kohteista asemalta on päivittäinen yhteys Lontooseen ja Riikaan. Tromssan lennoilla käytetään paljon Boeing 737 -koneita, mutta myös Dash 8 -koneet ovat tärkeässä osassa, sillä niillä lennetään kaikki Pohjois-Norjan lennot. Tärkein lentoreitti Tromssasta vie Osloon Scandinavian Airlinesin ja Norwegian Air Shuttlen siivin, Boeing 737:llä. Lentoaseman omistaa ja sitä ylläpitää Avinor. Lentoasemalla on yksi hotelli.

## Terminaali
Tromssan lentoasemalla on yksi terminaali, joka on valmistunut vuonna 1998. Terminaali on moderni ja lennonjohtotorni on sen yhteydessä. Terminaalissa on seitsemän lähtöselvitystiskiä ja terminaalista lähtee kolme matkustajasiltaa, joihin lentokoneet voivat yhdistyä. Terminaalissa on suuri tax-free-myymälä, joka myy makeisia, hajuvesiä ja muuta kosmetiikkaa, juomia, elektroniikkaa ja lehtiä. Lisäksi terminaalissa on kaksi muuta myymälää, neljä ravintolaa ja baaria sekä pankki.

## Kulkuyhteydet
Lentoasemalle pääsee kaupungin keskustasta sekä paikallisliikenteen linja-autoilla 40 ja 42 että Airport Express -lentokenttäbussilla. Taksiasema sijaitsee tuloaulan läheisyydessä.

## Lentoyhtiöt ja kohteet

## Lähteet

## Aiheesta muualla

* Avinor – Tromssan lentoasema
Sambia yleisurheilun maailmanmestaruuskilpailuissa

**[[Sambia]]** on osallistunut yleisurheilun ulkoratojen maailmanmestaruuskilpailuihin vuodesta 1987 lähtien. Se on saanut MM-kilpailuissa yhteensä kolme mitalia, joista yksi on kultainen.

Sambian ainoa MM-kilpailujen mitalisti on Samuel Matete, joka saavutti 400 metrin aitajuoksussa kultaa Tokiossa 1991 sekä hopeaa Stuttgartissa 1993 ja Göteborgissa 1995. Ateenan MM-kilpailuissa 1997 hän sijoittui vielä viidenneksi. Hänen lisäkseen ei yksikään sambialaisurheilija ole yltänyt yleisurheilun MM-kilpailuissa pistesijoille eli kahdeksan parhaan joukkoon. Lontoossa 2017 Kabange Mupopo sijoittui 400 metrin juoksussa alun perin seitsemänneksi, mutta tuli myöhemmin hylätyksi dopingin takia. 

## Sambian MM-mitalit kisoittain

## Sambian MM-mitalit lajeittain

### Miehet

## Sambian MM-mitaliurheilijat

## Lähteet
* 
* 
* 
* 
* 
*
Tony Trimmer

**Tony Trimmer** (s. 24. tammikuuta 1943 Maidenhead, Englanti, Iso-Britannia) on entinen brittiläinen F1-kuljettaja. 

## Ura
### Formula 1
Trimmer osallistui kuuteen F1-osakilpailuun kausina 1975–1978. Hän karsiutui niistä kaikista eikä päässyt starttaamaan yhteenkään kilpailuun. Hän ajoi Makin sekä Surteesin ja McLarenin yksityistalleissa. Lisäksi hän ajoi mestaruussarjan ulkopuolisia kilpailuja.

### Muut sarjat
Trimmer voitti vuoden 1970 Shell Britannian F3-sarjan mestaruuden ja samana vuonna myös E.R Hall Trophyn. Hän oli kolmas MM-sarjan ulkopuolisessa kilpailussa vuoden 1978 BRDC International Trophyn kilpailussa Silverstonessa. Hän voitti myös Britannian Aurora F1-sarjan mestaruuden samana vuonna. Trimmer saavutti yhteensä kuusi voittoa, kymmenen palkintosijaa, viisi paalupaikkaa, kaksi nopeinta kierrosta ja 165 pistettä Britannian F1-sarjassa vuosina 1978, 1980 ja 1982.

Trimmer sai lisäksi kunnian ajaa Connewin autoa viimeistä kertaa F5000 -sarjassa vuonna 1973. Testauksen aikana auto osui rataesteeseen, kun takaiskunvaimennin rikkoontui ajon aikana.

## Lähteet
Senegal yleisurheilun maailmanmestaruuskilpailuissa

**[[Senegal]]** on osallistunut yleisurheilun ulkoratojen täyden ohjelman maailmanmestaruuskilpailuihin vuosina 1983–2015 ja 2019–2023. Se on saanut MM-kilpailuissa yhteensä kaksi mitalia, jotka molemmat ovat neljännesmaileri Amy Mbacke Thiamin saavuttamia. Hän voitti kultaa Edmontonissa 2001 ja saavutti pronssia kaksi vuotta myöhemmin Pariisin kisoissa. Senegalin miesten paras MM-kisasaavutus on Amadou Dia Ban viides sija 400 metrin aitajuoksussa Roomassa 1987. Dia Ba sijoittui Helsingissä 1983 seitsemänneksi ja hänen lisäkseen pistesijoille ovat yltäneet Cheikh Touré seitsemänneksi pituushypyssä 1997, 4 × 400 metrin viestijuoksujoukkue seitsemänneksi 1999, Kéné Ndoye kuudenneksi kolmiloikassa ja Amy Mbacke Thiam kahdeksanneksi 400 metrillä 2005, Ndiss Kaba Badji seitsemänneksi pituushypyssä 2007 sekä Mamadou Kasse Hanne seitsemänneksi 400 metrin aitajuoksussa 2013. Lontoon MM-kilpailuista 2017 Senegal jäi viime hetkellä pois kisoihin valitun pikajuoksijan Moulaye Sonkon loukkaannuttua.

## Senegalin MM-mitalit kisoittain

## Senegalin MM-mitalit lajeittain

### Naiset

## Senegalin MM-mitaliurheilijat

## Lähteet
* 
* 
* 
* 
* 
* 

### Viitteet
Bodil Kjer

**Bodil Valborg Karen Ellen Kjer** (2. syyskuuta 1917 Kööpenhamina &ndash; 1. helmikuuta 2003 Kööpenhamina) oli tanskalainen näyttelijätär. Hän tuli tunnetuksi varsinkin uudemman dramatiikan monivivahteisten naishahmojen tulkitsijana. Hän työskenteli muun muassa Det Kongelige Teaterissa ja Det ny Teaterissa. Tanskan merkittävin elokuva-alan palkinto, Bodilprisen, on nimetty hänen ja Bodil Ipsenin mukaan.

## Lähteet

## Aiheesta muualla

*
Guy Tunmer

**Percival Guy Tunmer** (1. joulukuuta 1948 Ficksburg – 22. kesäkuuta 1999 Sandton, Johannesburg) oli eteläafrikkalainen F1-kuljettaja. Hän osallistui yhteen F1-osakilpailuun kaudella 1975, Etelä-Afrikan GP:hen. Hän oli kilpailussa yhdestoista, eikä saavuttanut pisteitä. Hän kilpaili myöhemmin Formula Atlantic -sarjassa.

Tunmer kuoli moottoripyöräonnettomuudessa vuonna 1999.
Stavangerin lentoasema

**Stavangerin lentoasema** on lentoasema Solassa, Norjassa, noin 11 kilometriä Stavangerista lounaaseen. Lentoasema on Norjan neljänneksi suurin Oslon, Bergenin ja Trondheimin lentoasemien jälkeen noin 4,2 miljoonalla vuotuisella matkustajalla, se on myös Pohjoismaiden yhdeksänneksi vilkkain lentoasema. Lentoasemalla on kaksi noin 2&nbsp;500 metriä pitkää kiitotietä, joiden rinnalla kulkee rullaustie. Lentoasema valmistui vuonna 1937.
Lentoasemalta lennetään kymmeneen kotimaan ja 41 kansainväliseen kohteeseen, mutta kansainvälisistä reiteistä suurin osa on vain sesonkireittejä. Stavangerista lennetään paivittäin Tukholmaan, Kööpenhaminaan, Amsterdamiin, Frankfurtiin ja Lontooseen. Tärkein kohde Stavangerista on Oslo, jonne lennetään Scandinavian Airlinesin ja Norwegian Air Shuttlen siivin 25 kertaa päivässä. Lentoasemalla on myös hotelli ja helikopterikenttä, sekä sotilastoimintaa. Lentoaseman omistaa ja sitä ylläpitää Avinor.

## Terminaali
Lentoasemalla on yksi terminaali, jossa on yhdeksän matkustajasiltaa. Kaikki sillat on suunnattu kapearunkoisille koneille. Terminaalissa on suurehko verovapaa myymälä, joka myy makeisia, kosmetiikkaa, parfyymejä ja juomia. Lisäksi terminaalissa on viisi ravintolaa ja kahvilaa sekä kaksi muuta myymälää. Terminaalissa on myös pieni pankki.
 
## Liikenneyhteydet
Lentoasemalle pääsee useita kertoja päivässä linja-autolla ja takseilla.

## Tulevaisuus
Avinor aloittaa terminaalin kunnostuksen, joka tosin koskee vain saapuvien matkustavien tiloja.

## Lentoyhtiöt
### Kotimaa
*Norwegian Air Shuttle (Bergen, Oslo) 
*Scandinavian Airlines (Bergen, Kristiansand, Kristiansund, Oslo, Trondheim, Ålesund) 
*Vildanden (Skien) 
*Widerøe (Bergen, Sandefjord) 

### Ulkomaat
*airBaltic (Linköping, Riika) 
*Danish Air Transport (Billund) 
*Eastern Airways (Aberdeen, Newcastle) 
*Icelandair (Reykjavík-Keflavík) 
*KLM Royal Dutch Airlines (Amsterdam) 
*Lufthansa (Frankfurt) 
*Norwegian Air Shuttle (Berlin-Schönefeld, Dubrovnik, Krakova, Lontoo-Gatwick, Malaga, Murcia, Pariisi-Orly, Praha, Split, Varsova) 
*Scandinavian Airlines (Aberdeen, Alicante, kööpenhamina, Lontoo-Heathrow) 
*Welcome Air (Göteborg-Landvetter, Graz, Hanover, Innsbruck)

## Lähteet

## Aiheesta muualla

* Avinor – Stavangerin lentoasema
Klabund

**Klabund**, oik. **Alfred Henschke** (4. marraskuuta 1890 Crossen an der Oder, Saksa – 14. elokuuta 1928 Davos, Sveitsi) oli saksalainen kirjailija ja itämaisen runouden kääntäjä. 

Klabund kirjoitti parissakymmenessä vuodessa yli 70 teosta. Runoissaan hän vastusti kaikkia ideologioita. Toivo Haapanen on säveltänyt näyttämömusiikin Klabundin näytelmään *[[Liitupiiri]]*.

## Teokset
### Suomennettu tuotanto
* *Liitupiiri: 4-näytöksinen näytelmä* kiinalaisen aiheen mukaan (*Der Kreidekreis*), suom. Jussi Snellman (Käsikirjoitus, Teatterikorkeakoulun Viipurin näyttämön kokoelma)
* *Kirsikankukkajuhla: japanilainen näytelmä* (*Das Kirschenblütenfest*), suom. Otto Al'Antila (Käsikirjoitus, Teatterikorkeakoulun Viipurin näyttämön kokoelma)

### Saksankieliset teokset
;Lähde

* *Morgenrot* 1913 
* *Soldatenlieder* 1914 
* *Der Marketenderwagen* 1915 
* *Moreau* 1915 
* *Die Krankheit* 1917 
* *Mohammed* 1917 
* *Der himmlische Vagant* 1918 
* *Bracke* 1918 
* *Franziskus* 1921 
* *Spuk* 1922 

* *Das heiße Herz* 1922 
* *Pjotr* 1923 
* *Roman eines jungen Mannes* 1924 
* *Dichtungen aus dem Osten* 1924 
* *Der Kreidekreis* (suom. *Liitupiiri*) 1925 
* *Störtebecker* 1926 
* *Die Harfenjule* 1927 
* *Borgia* 1928 
* *Totenklage* 1928 
* *Rasputin* 1929

## Lähteet

## Aiheesta muualla
Uganda yleisurheilun maailmanmestaruuskilpailuissa

**[[Uganda]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 13 mitalia, joista seitsemän on kultaa.

Ugandan maailmanmestarit ovat Dorcus Inzikuru, joka voitti Helsingissä 2005 ensi kertaa naisten MM-kisaohjelmassa olleen 3&nbsp;000 metrin estejuoksun, Moskovassa 2013 maratonin voittanut Stephen Kiprotich, Dohassa 2019 800 metrin juoksun voittanut Halimah Nakaayi Dohassa 2019, Eugenessa 2022 ja Budapestissä 2023 10&nbsp;000 metrin juoksun voittanut Joshua Kiprui Cheptegei ja Budapestissä 2023 maratonjuoksun voittanut Victor Kiplangat.

Hopeaa ovat saavuttaneet Davis Kamoga 400 metrin juoksussa Ateenassa 1997 ja Joshua Kiprui Cheptegei 10&nbsp;000 metrin juoksussa Lontoossa 2017. Pronssia ovat saavuttaneet Moses Ndiema Kipsiro 5&nbsp;000 metrin juoksussa Osakassa 2007, Solomon Mutai maratonilla Pekingissä 2015, Oscar Chelimo 5&nbsp;000 metrin juoksussa sekä Jacob Kiplimo 10&nbsp;000 metrin juoksussa Eugenessa 2022.

Pistesijoille ovat yltäneet Boniface Kiprop (4. sija, 10&nbsp;000 m, 2005), Alex Malinga (6. sija, maraton, 2005), Abraham Chepkirwok (4. sija, 800 m, 2007), Moses Ndiema Kipsiro (4. sija, 5&nbsp;000 m, 2009), Jacob Araptany (6. sija, 3&nbsp;000 m esteet, 2011), Stephen Kiprotich (8. sija maraton 2011 ja 6. sija maraton 2015), Timothy Toroitich (8. sija, 10&nbsp;000 m, 2015), Winnie Nanyondo (4. sija, 800 m, 2019 ja 8. sija, 1&nbsp;500 m, 2022), Peruth Chemutai (5. sija 3 000 m esteet 2019 ja 7. sija 3 000 m esteet 2023), Stephen Kissa (5. sija maraton 2023) ja Halimah Nakaayi (8. sija 800 m 2023).

## Ugandan MM-mitalit kisoittain

## Ugandan MM-mitalit lajeittain
### Miehet

### Naiset

## Ugandan MM-mitaliurheilijat

## Lähteet

* 
* 

### Viitteet
Susan Calvin

**Susan Calvin** on Isaac Asimovin luoma fiktiivinen robotikko. Hän toimii johtavana robottipsykologina suuressa robottiyhtiössä 2000-luvulla ja hänen tehtävänään on tutkia robotiikan kolmen pääsäännön toteutumista ja tarpeen tullen tuhota robotteja, jotka alkavat kehittää tietoisuutta. Esimerkiksi novellissa *Robot Dreams* hän joutuu tuhoamaan robotin, joka on alkanut nähdä unia, joissa hän pitää itseään ihmisenä ja robottien messiaana. Calvin esiintyy päähenkilönä useissa novelleissa, joista osa on suomeksi julkaistu kokoelmassa *[[Robotit]]*.

Calvinin hahmo sidottiin Asimovin kirjojen jatkumoon vasta, kun hänet mainitaan kirjassa *[[Aamunkoiton robotit]]*. Calvinista on tullut arvostettu ja kuuluisa hahmo robotiikan ja avaruuslaisten piirissä, eikä häntä yleisesti ajatella maan ihmiseksi, jotka ovat epäsuosiossa.

Löyhästi novelleihin perustuvassa elokuvassa *[[I, Robot (elokuva)|I, Robot]]* häntä esittää Bridget Moynahan.
Serenades of Love

**Serenades of Love** on Bobby Vintonin kahdeskymmeneskahdeksas studioalbumi. Se ilmestyi 1976. 
Albumilta julkaistiin kansi singleä: "Save Your Kisses for Me" ja "Moonlight Serenade".

## Kappaleet
### Puoli 1
# Save Your Kisses for Me - Tony Hiller, Lee Sheridan, Martin Lee) - 3:18
# Lady of the House (Sandra) - (E. Anderson, Barry Manilow) - 3:47
# Paloma Blanca - (Hans Bouwens) - 3:17
# Let Me Down Easy - (M. James) - 2:53
# I Cross My Fingers - (Walter Kent, William Farrer) - 2:18
# Moonlight Serenade - (Mitchell Parish, Glenn Miller) - 3:22
### Puoli 2
# Valssisikermä: Tales from Vienna Woods/Blue Skirt Waltz/You Are My One True Love - (Johann Strauss, Vaclav Blaha, Mitchell Parish, Bob Kames, R. Kaiser) - 3:39
# Jenny - (E. Shuman, P. Morelli) - 4:27
# Elise - (S. Davis, G. Lane) - 3:18
# Lemondrops, Lollipops and Sunbeams - (S. Cahn, M. Frank, C. Fox) - 3:31
# Another Without You Day - (Cook, Greenaway, Jameson, Doctors) - 2:52

## Albumin tekijät
*Tuottaja: Bob Morgan
*Valokuvat: Hans Albers
Ron Rifkin

**Ron Rifkin** (syntyjään ***Saul M. Rifkin*** 31. lokakuuta 1939 New York, New York) on yhdysvaltalainen elokuva-, teatteri- ja televisionäyttelijä sekä ohjaaja. Parhaiten hänet tunnetaan Arvin Sloanen roolista sarjassa *[[Alias (televisiosarja)|Alias]]* sekä Saul Holdenin roolista sarjassa *[[Perhesiteet]]*. Rifkin on esiintynyt myös kolmessa elokuvassa, jotka olivat ehdolla parhaan elokuvan Oscar-palkinnon saajaksi: ''JFK – avoin tapaus'' (1991), ''L.A. Confidential'' (1997) ja ''A Star Is Born'' (2018). Kaikki kolme elokuvaa olivat Warner Bros. -yhtiön tuottamia.

Rifkinillä todettiin huhtikuussa 2010 eturauhassyöpä, joka leikattiin saman vuoden kesäkuussa.

Rifkin on ollut naimisissa näyttelijätär Iva Rifkinin kanssa vuodesta 1966 lähtien. Rifkinillä ei ole lapsia. Rifkin on tuottaja Arnold Rifkinin isoveli.

## Lähteet
Päivänkehrän koulu

**Päivänkehrän koulu** on suomenkielinen luokka-asteiden 1–6 alakoulu Espoon Olarissa. Se perustettiin vuonna 1975 Länsipään kouluna. Koulun suunnitteli alkujaan arkkitehti Matti Hakuri. Kouluun kuuluu hallinnollisesti kaksi toimipistettä: Päiväkehrän koulu ja Komeetan koulu. 

Ennen Olarin yläkoulun ja lukion valmistumista koulu tunnettiin nimellä Olarin koulu. Päiväkehrän koulusta siirrytään tyypillisesti 7. luokalle Olarin kouluun. Aiemmin (vuoteen 1993 asti) siirryttiin Kuitinmäen kouluun.

Vuonna 2004 valmistui koulun puinen lisäosa, joita käyttävät pääosin musiikkiluokat. Lisäosa paloi osittain 22. kesäkuuta 2009. Lisäosa rakennettiin uudestaan joulun aikoihin 2009.

Päivänkehrän koulun peruskorjaus- ja laajennusurakka alkoi vuonna 2015. Koulussa oli kolme erillistä rakennusmassaa, joista yhdestä purettiin osa. Kaksi rakennusmassaa yhdistettiin lisäämällä niiden väliin laajennusosa, jossa on aula ja ruokasali. Koulun entistä päärakennusta korotettiin lisäkerroksella ja rakennettiin myös uudet ilmanvaihtokonehuoneet. Korjauksen aikana koulu ei ollut käytössä.  

## Lähteet

## Aiheesta muualla
* Päivänkehrän koulu
* Päiväkerän kouluy Espoon karttapalvelussa (espoo.fi)
Kevin Weisman

**Kevin Weisman** (s. 29. joulukuuta 1970 Los Angeles, Kalifornia) on yhdysvaltalainen näyttelijä. Hänen tunnetuin roolinsa on Marshall Flinkman sarjassa *[[Alias (televisiosarja)|Alias]]*.

## Aiheesta muualla
*
Päkiä

**Päkiä** on ihmisen jalassa lihasten muodostama kohouma, jonka kautta varpaat yhtyvät muuhun jalkaan. Yleensä kävellessä päkiä osuu maahan.
The Bobby Vinton Show

**The Bobby Vinton Show** on Bobby Vintonin 27. studioalbumi, joka julkaistiin 1975.  

## Kappaleet
### Puoli A
# The Bobby Vinton Show Theme (My Melody of Love - Instrumental) - (Bobby Vinton, Henry Mayer, Georg Buschor) - 0:24
# Runaway - (Del Shannon, Max Crook) - 1:55
# Killing Me Softly With His Song - (Norman Gimbel, Charles Fox) - 4:01
# Build Me Up Buttercup - (Michael D'Abo, Tony Macaulay) - 1:53
# Help Me Make It Through the Night - (Kris Kristofferson) - 2:32
# Bad Bad Leroy Brown - (Jim Croce) - 2:32
# The Way We Were - (Marvin Hamlisch, Alan Bergman, Marilyn Bergman) - 2:43

### Puoli B
# Travelin' Band - (John Fogerty) - 2:10
# United We Stand - (Tony Hiller, Peter Simons) - 2:51
# Where Do I Begin Love Story - (Francis Lai, Carl Sigman) - 3:39
# When Will I Be Loved - (Phil Everly) - 2:01
# I'm Walkin' - (Fats Domino, Dave Bartholomew) - 1:37
# And I Love You So - (Don McLean) - 3:10

## Albumin tekijät
*Insinöörit: Terry Brown, John Mills, Howard Gale
*Kannen kuva: Shelley Cohl
*Tuottaja: Alan Thicke
*Musiikin johtaja: Jimmy Dale

## Listat
**Albumit** - Billboard (North America)